# Pau Morales Albert

Pau Morales Albert (Girona, 8 de maig del 1977) és un artista polifacètic sovint vinculat al jazz. És il·lustrador, pintor, grafiter i escultor; cantant, guitarrista i pandereter amb el peu, i en algunes de les seves actuacions pinta i canta simultàniament.

## Biografia

Va iniciar-se en la pintura al Centre Cultural La Mercè de Girona a partir del 1989 amb Vicente Huedo, Montserrat Costa i Quim Corominas. En aquesta època va guanyar el Premi d'Arts Plàstiques de la Generalitat (1991 i 1993) i la Mostra d'Art de l'Institut Català de la Joventut (1992). El 1993 va ser el pintor més jove de la Fira Mercat de l'Art de Girona i un dels més venuts.

## Pintura

Es va llicenciar en Belles Arts a la Universitat de Barcelona el 1999 amb l'especialització de fotografia, vídeo i animació. Ha donat classes d'art durant diversos anys a l'escola d'arts plàstiques Riu d'Art de Riudellots, des de la seva inauguració el 2007, al costat d'Isac d'Aiguaviva i Ció Abellí.
Ha pintat amb diverses tècniques i temàtiques, però les seves obres són majoritàriament coloristes i sovint relacionades amb el jazz. Ha participat en diverses edicions del Temps de flors. Entre altres exposicions n'ha fet a La Planeta de Girona (2000), La Penyora de Girona (2001 i 2004), el Cafè de Nit de Figueres (2003), la Sala Vivaldi de Barcelona (2006), Pedreguet d'Amer (2009) o Artusi de Girona (2015).
A part d’obres pictòriques, també ha fet treballs d’il·lustració per a llibres com ''El Tresor del Ter'' (CCG, 2007) així com de pintures murals en diversos locals o al carrer, per exemple a Inund'ART el 2009 o el 2016. També ha fet escultures, com 'Aigua de Roses' que el 2005 va adquirir el consistori de Roses.

## Música

Pel que fa a la música, amb Nacho Mensua i Joan Paulí formen la JN Band, amb la qual han fet animacions com ''L'Homenàs'' o ''Un dimoni en el Pessebre''.
El 2006 va començar la seva participació al Black Music Festival, on ha participat posteriorment en diverses edicions. El 2007 va participar al Pomigliano jazz festival de Nàpols, on va pintar en directe una tela de dos metres durant un concert. El 2014 va participar en la creació de la Societat de Blues de Girona, esdevenint un dels primers socis i participant en la presentació a través d'una mostra d'art.
El 2017 va participar en la inauguració d'un recital al Teatre Municipal de Girona i va coordinar els artistes del festival de Verges Tapes Musicals.

## Referències

* 1 2 3 4 «Sota l'estela del jazz». Diari de Girona, 25-03-2012. [Consulta: 13 juny 2021].
* ↑ «Pau Morales, virtuós i colorista». Diari de Girona, 07-02-1997. [Consulta: 13 juny 2021].
* ↑ «Pau Morales i Albert». El Punt, 28-04-1993. [Consulta: 13 juny 2021].
* ↑ «Artistes reconeguts comparteixen espai amb d'altres de joves i la botiga Miró». Nou Diari, 11-12-1993. [Consulta: 13 juny 2021].
* ↑ «La figuració i els noms coneguts captiven la mirada dels compradors i es venen més fàcilment». Nou Diari, 12-12-1993. [Consulta: 13 juny 2021].
* ↑ «Riudellots inaugura l'escola Riu d'Art de pintura i escultura». Diari de Girona, 04-10-2007. [Consulta: 13 juny 2021].
* ↑ «Pau Morales porta les flors a can Masó». El Punt, 09-05-2009. [Consulta: 13 juny 2021].
* ↑ «El II Festival de Jazz de Girona inclourà prop de 40 actes en una vintena d'espais». El Punt, 7/9/2000.. [Consulta: 13 juny 2021].
* ↑ «Eclèctic com el jazz». Diari de Girona, 26-10-2001. [Consulta: 13 juny 2021].
* ↑ «Pau Morales presenta les seves darreres obres a 'La Penyora'». Diari de Girona, 12-03-2004. [Consulta: 13 juny 2021].
* ↑ «Pau Morales porta al Cafè de Nit de Figueres els seus músics de Jazz». Diari de Girona, 04-04-2003. [Consulta: 13 juny 2021].
* ↑ «El pintor gironí Pau Morales exposa a Vivaldi». El Punt, 07-05-2006. [Consulta: 13 juny 2021].
* ↑ «Pau Morales». Diari de Girona, 04-12-2009. [Consulta: 13 juny 2021].
* ↑ «Pau Morales, a l'Artusi». Diari de Girona, 05-12-2014. [Consulta: 13 juny 2021].
* ↑ «Una novel·la de Xavier Margenat busca eltresor d’en Serrallonga amagat al riu Ter». Diari de Girona, 09-02-2007. [Consulta: 13 juny 2021].
* ↑ «Neix a Girona la nova llibreria Sweet Books». Punt Avui, 20-12-2013. [Consulta: 13 juny 2021].
* ↑ «La 4a edició d’inund’ART finalitza després de convertir Girona en una sala d’exhibició». Diari de Girona, 04-05-2009. [Consulta: 13 juny 2021].
* ↑ «Inund'art no oblida el drama dels refugiats». Punt Avui, 01-06-2016. [Consulta: 13 juny 2021].
* ↑ «Presenten l'escultura Aigua de Roses». Diari de Girona, 16-07-2005. [Consulta: 13 juny 2021].
* ↑ «El Black Music comença a escalfar motors per al 5 d'abril». Diari de Girona, 22-03-2008. [Consulta: 13 juny 2021].
* ↑ «Cris Juanico, amb l'Original Jazz Orquestra del Taller de Músics, obre avui el Festival de Jazz de Figueres». El Punt, 05-04-2007. [Consulta: 13 juny 2021].
* ↑ «L'artista gironí Pau Morales va realitzar una performance a Nàpols». Diari de Girona, 17-07-2007. [Consulta: 13 juny 2021].
* ↑ «La Societat de Blues deGirona neix amb vocació divulgativa i no sectària». Punt Avui, 25-04-2014. [Consulta: 13 juny 2021].
* ↑ «Gemma Coma-Alabert cantarà ‘La flauta màgica’ a Seül i París». El Punt Avui, 19-05-2017. [Consulta: 13 juny 2021].
* ↑ «Aperitius marinats amb música i productes de km 0». Diari de Girona, 30-06-2017. [Consulta: 13 juny 2021].